paragraph_text: Systembolaget Aktiebolag je švedska državna tvrtka koja ima monopol na maloprodaju alkohola, vina i piva koje sadrži više od 3,5% alkohola. U Systembolagetu se mogu također kupiti i bezalkoholna pića koja sadrže manje od 0,5% alkohola. Dobna granica za kupovanje alkohola je 20 godina. U 410 prodavaonica diljem Švedske radi oko 3000 prodavača. Systembolaget također surađuje s oko 520 prodavaonica u manjim mjestima.